77 ORDINANZA DWAR IĊ-ĊERTIFIKATI TAL-KONDOTTA Biex tirregola l-ħruġ ta’ ċertifikati tal-kondotta. L-ORDINANZA II tal-1934, kif emendata bl-Ordinanzi: XII tal-1935, XVIII tal-1939, XL tal-1940; bl-Att XII tal-1957; bl-Ordinanza XIV tal-1961; bl-Avviż Legali 46 tal-1965; bl-Att LVIII tal-1974; bl-Avviż Legali 148 tal-1975; bl-Atti: XXII tal-1980, XIII tal-1983, VI tal-1993 u VI tal-2000; bl-Avviż Legali 408 tal-2007; bl-Att XXIV tal-2010; bl-Avviżi Legali 97 tal-2011, u 265 u 426 tal-2012; bl-Att XXIV tal-2014; bl-Avviż Legali 52 tal-2015; u bl-Att XXXI tal-2016. L-ORDINANZA II tal-1934, kif emendata bl-Ordinanzi: XII tal-1935, XVIII tal-1939, XL tal-1940; bl-Att XII tal-1957; bl-Ordinanza XIV tal-1961; bl-Avviż Legali 46 tal-1965; bl-Att LVIII tal-1974; bl-Avviż Legali 148 tal-1975; bl-Atti: XXII tal-1980, XIII tal-1983, VI tal-1993 u VI tal-2000; bl-Avviż Legali 408 tal-2007; bl-Att XXIV tal-2010; bl-Avviżi Legali 97 tal-2011, u 265 u 426 tal-2012; bl-Att XXIV tal-2014; bl-Avviż Legali 52 tal-2015; u bl-Att XXXI tal-2016. 1. Titolu fil-qosor. It-titolu fil-qosor ta’ din l-Ordinanza hu l-Ordinanza dwar iċ-Ċertifikati tal-Kondotta. 2. Iċ-ċertifikati tal-kondotta għandhom jiġu maħruġa mill-Kummissarju tal-Pulizija taħt id-disposizzjonijiet ta’ din l-Ordinanza u skont il-Formula A jew Bmiġjubin fl-Ewwel Skeda li hawn ma’ din l-Ordinanza. 3. Min jista’ jitlob dawn iċ-ċertifikati. Emendat: XXIV.2010.2; XXXI.2016.2. (1) Iċ-ċertifikati tal-kondotta għandhom jiġu maħruġa biss fuq talba tal-persuni li għalihom jirreferixxu jew b’ordni tal-qorti tal-ġustizzja mogħtiex officio jew fuq talba tal-parti interessata. (2) It-talbiet għall-ħruġ taċ-ċertifikati tal-kondotta msemmija fis-subartikolu (1) għandhom isiru mill-applikant stess jew fil-Kwartieri Ġenerali tal-Pulizija, fejn it-talba għandha tiġi pproċessata u ċ-ċertifikat tal-kondotta jinħareġ lill-applikant minnufih, jew permezz ta’ mezzi elettroniċi, fejn jintalab li ċ-ċertifikat tal-kondotta għandu jiġi mibgħut bil-posta fl-indirizz tal-post prinċipali ta’ residenza kif indikat fil-karta tal-identità: Iżda l-Kummissarju tal-Pulizija jkun responsabbli biss li jibgħat bil-pos ta ċ-ċertifikat tal-kondotta iżda mhux għall-wasla tal-istess ċertifikat tal-kondotta għand l-applikant. (3) Minkejja d-disposizzjonijiet tal-artikolu 4(2), l-awtoritajiet nazzjonali kompetenti u l-entitajiet elenkati fir-Raba’ Skeda u nominati għal dan il-għan mill-Ministru responsabbli għall-Pulizija, ikunu jistgħu, bil-kunsens bil-miktub tal-persuna li għaliha jirreferi r-reġistru tal-kundanni kriminali, jitolbu lill-Kummissarju tal-Pulizija biex jiġi preżentat reġistru sħiħ tal-kundanni kriminali tal-persuna konċernata. (4) It-talba magħmula skont is-subartikolu (3) għandha tkun marbuta: (a) mar-reklutaġġ jew kontinwità tal-impieg ta’ persuna bħala impjegat; jew (b) mal-ħruġ jew tiġdid ta’ liċenza jew permess. (5) Il-Kummissarju tal-Pulizija jista’ wkoll, fuq il-bażi tar-rabtiet internazzjonali ta’ Malta, jiżvela tagħrif dwar il-kundanni kriminali lil awtorità kompetenti barranija; il-Kummissarju tal-Pulizija jista’ bl-istess mod jirreġistra l-kundanni kriminali riċevuti minn awtorità kompetenti barranija. Għall-finijiet ta’ dan is-subartikolu "awtorità kompetenti barranija" tfisser awtorità li, f’pajjiż jew territorju barra minn Malta, teżerċita kull funzjoni li tikkorrispondi għall-funzjonijiet tal-Kummissarju tal-Pulizija taħt din l-Ordinanza. 4. Kull ċertifikat tal-kondotta maħruġ mill-Kummissarju tal-Pulizija għandu jkun fih l-isem, il-kunjom, id-data tat-twelid, in-numru ta’ dokument ta’ identifikazzjoni legalment validu, u kull partikolaritajiet oħra li jservu għall-identifikazzjoni tal-persuna msemmija fiċ-ċertifikat, u għandu jkun hemm imniżżel fih jew- (a) dikjarazzjoni magħmula skont il-Formula Ali hemm fl-Ewwel Skeda li tinsab ma’ din l-Ordinanza, fis-sens li l-persuna msemmija fiċ-ċertifikat hi ta’ kondotta tajba; jew (b) dikjarazzjoni magħmula skont il-Formula B li hemm fl-Ewwel Skeda li tinsab ma’ din l-Ordinanza, li jkun hemm imniżżel fiha il-kundanni kontra l-persuna msemmija fiċ-ċertifikat mogħtija minn qorti ta’ ġustizzja, kemm f’Malta kif ukoll barra minn Malta, u li għandhom jiġu irreġistrati skont din l-Ordinanza. 5. Ċerti kun danni m’għandhomx jitniżżlu fiċ-ċertifikati. Emendat: XVIII.1939.2; A.L.148 tal-1975. Sostitwit: XXII.1980.4. Emendat: XXIV.2014.85. Emendat: XXIV.2014.85. Ebda kundanna jew ordni kontra ebda persuna ma għandha titniżżel f’ċertifikat ta’ kondotta maħruġ taħt din l-Ordinanza jekk- (a) tkun dwar xikontra vvenzjoni; jew (b) il-persuna ikkundannata misjuba ħatja ta’ delitt tkun taħt l-età ta’ tmintax-il sena meta dan ikun sar; jew (ċ) tkun ingħatat dwar dik il-kundanna l-maħfra tal-President ta’ Malta; jew (d) Kap. 446. Kap. 446. l-ordni jkun magħmul taħt id-disposizzjonijiet tal-Att [żaħ dwar il-Probation [żaħ; (e) hija sejbien ta’ ħtija ta’ persuna mingħajr sejbien ta’ ħtija preċedenti li fir-rigward tagħha, piena li tikkonsisti f’multa ta’ mhux aktar mitejneuro ġiet imposta u imħallsa. 6. Żmien meħtieġ sabiex kundanna ma tiġix irreġistrata. Emendat: XVIII.1939.2; XXII.1980.5; XXIV. 2010.4. Bla ħsara tad-disposizzjonijiet tal-artikolu 7, ebda kundanna kontra l-persuna li għaliha jirreferixxi ċertifikat ta’ kondotta ma tiġi mniżżla f’dak iċ-ċertifikat wara li jagħlaq iż-żmien imsemmi fit-Tieni Skeda, illi jibda jgħodd mid-data li fiha tkun ġiet skuntata l-piena jew mid-data tal-ħlas tal-multa: Iżda jekk f’dak iż-żmien il-persuna tiġi kkundannata għal delitt ieħor, inkluż sentenza sospiża, kull kundanna jew kundanni preċedenti għal kull delitt ieħor li ma jkunux skuntati skont it-Tieni Skeda, għandhom ikomplu jiġu reġistrati fiċ-Ċertifikat tal-Kondotta maħruġ skont il-Formola B tal-Ewwel Skeda sal-iskadenza taż-żmien meħtieġ sabiex ma tiġix irreġistrata l-aħħar kundanna: Iżda wkoll jekk iż-żmien sabiex ma tiġix irreġistrata l-aħħar kundanna ikun inqas minn dak ta’ xikun danna preċedenti, allura iż-żmien sabiex ma tiġix irreġistrata l-aħħar kundanna għandu jiġi mtawwal sal-iskadenza ta’ dak iż-żmien itwal li fih ma tiġix irreġistratax ikun danna preċedenti. 7. Eċċezzjonijiet. Emendat: XVIII.1939.3, 4; VI. 2000.9. Kap. 101. Kap. 31. Il-benefiċċju li kundanna ma tiġix irreġistrata, imsemmi fl-artikolu 6, ma jingħatax lill-persuni reċidivi fid-delitt ta’ serq, jew ta’ frodi jew ta’ bejgħ jew traffikar ta’ mediċini bi ksur tad-disposizzjonijiet tal-Ordinanza dwar il-Mediċini Perikolużi jew tal-Ordinanza dwar il-Professjoni Medika u l-Professjonijiet li għandhom x’jaqsmu magħha, jew ikunu ġew ikkundannati għad-delitti msemmija fit-Tielet Skeda li hawn ma’ din l-Ordinanza. 7A. Sentenza ta’ priġunerija sospiża. Miżjud: VI.1993.2. Emendat: XXIV.2010.5. Kap. 9. Emendat: XXIV.2010.5. Kap. 9. Id-disposizzjonijiet tal-artikoli 6 u 7 japplikaw għal sentenza ta’ priġunerija sospiża kif provdut fl-artikolu 28A tal-Kodiċi Kriminali, b’dan peròil li meta sentenza bħal dik ma tkunx bdiet isseħħ iż-żmien meħtieġ sabiex ma jkunx hemm reġistrazzjoni għandu jiskadi fit-tmiem tal-perijodu operattiv msemmi fl-ordni magħmula taħt is-subartikolu (1) tal-imsemmi artikolu 28A: Iżda fil-każijiet msemmija fl-artikolu 28B(2)(b) tal-Kodiċi Kriminali, iż-żmien sabiex ma jkunx hemm reġistrazzjoni għandu jiskadi fit-tmiem tal-perijodu operattiv varjat li jibda jiddekorri mid-data tal-varjazzjoni ordnata mill-Qorti. 8. Setgħa tal-qorti li tordna li ma tiġix irreġistrata kundanna f’xi każijiet. Miżjud: XVIII.1939.5. Emendat: A.L.46L VIII.1974.68; XXIV.2014.86 Emendat: A.L.46 tal-1965;. Emendat: A.L.46 tal-1965 B’dak kollu li jingħad f’din l-Ordinanza, il-qorti tista’, fuq talba tal-persuna misjuba ħatja u wara li tisma’ l-Avukat Ġenerali, tordna li l-kundanna ma tiġix imniżżla fiċ-ċertifikat tal-kondotta, f’dawn il-każijiet: (a) jekk il-persuna ikkundannata tad-delitt ma jkollhiex wieħed u għoxrin sena fiż-żmien li tkun għamlet id-delitt; (b) jekk, meta jittieħed qies tax-xorta tad-delitt, taċ-ċirkostanzi li fihom ġie magħmul, u tal-kondotta tal-persuna ikkundannata, il-qorti jidhrilha li hu sewwa li għandha hekk tordna. 9. Prova ta’ kundanna ta’ qabel. Id-disposizzjonijiet ta’ din l-Ordinanza m’humiex ta’ xkiel għal parti interessata li ġġib bħala prova, fi proċediment kriminali jew ċivili, il-kundanni ta’ qabel mogħti jin kontra l-imputat jew akkużat jew kontra l-persuna li tkun parti fil-proċediment jew li tkun inġiebet bħala xhud, basta li din il-prova titqies mill-qorti bħala rilevanti. 10. Setgħa tal-Ministru li jagħmel regolamenti. Miżjud: XXIV.2010.7. Emendata: XIV.1961.2. Sostitwita: XXII.1980.6. Emendata: XIII.1983.4. Sostitwita: A.L.408 tal-2007. Emendata: A.L.97 tal-2011; A.L.426 tal-2012; XXIV. 2014.84. Emendata: XIV.1961.2. Sostitwita: XXII.1980.6. Emendata: XIII.1983.4. Sostitwita: A.L.408 tal-2007. Emendata: A.L.97 tal-2011 Il-Ministru responsabbli għall-Pulizija jista’ permezz ta’ regolamenti jemenda, jirrevoka, jżid ma’ jew jissostitwixxi l-Iskedi annessi ma’ din l-Ordinanza u jista’ ukoll jagħmel regolamenti biex id-disposizzjonijiet ta’ dan l-Att ikunu jistgħu jitwettqu bl-aħjar mod.